Sandbiller

Anthicinae
 Eurygeniinae
 Macratriinae
 Steropinae
 Tomoderinae  

Sandbiller (Anthicidae) er en familie av små biller som ofte ligner på maur. De lever på bakken der de løper omkring, og er sannsynligvis altetende.

Utseende 
Små til middelsstore (1,2 – 7 mm) biller, kroppen tydelig oppdelt i hode, bryst og bakkropp med markerte innskjæringer mellom. På farge er de oftest brunlige eller svarte, dekkvingene har ofte lysere flekker eller tverrbånd. Oversiden er fint og sparsomt hårete. Hodet er stort og gjerne mer eller mindre firkantet. Fasettøynene er ganske små og runde. Antennene er 11-leddete, ganske lange og mer eller mindre trådformede. De ytterste leddene kan være sterkt forlengede. Bakerst er hodet kraftig innsnevret, og disse billene har en tydelig, smal "hals", noe som er karakteristisk for familien. Brystskjoldet (pronotum) er temmelig lite, høyst så bredt som hodet og minst så langt som bredt. Ofte er det timeglass-formet sett ovenfra. Hos slekten Notoxus har pronotums fremkant en skjeformet utvekst som nesten dekker hodet sett ovenfra. Dekkvingene er mye bredere enn pronotum, parallellsidige eller ovale, tydelig punkterte, men vanligvis uten markerte punktrekker. Beina er temmelig lange og slanke, men lårene er ofte fortykkede. For- og mellomføttene har fem ledd, bakføttene fire. På alle beina er det nest ytterste fotleddet tolappet.

Levevis 
Sandbillene ser ut til å være altetere som kan leve på mange ulike slags føde. De spiser blant annet små leddyr, sopp og pollen. Det antas at noen kan leve av andre insekters egg. De er særlig vanlige mellom råtnende plantedeler som komposter eller lignende, og på varme, soleksponerte steder. De løper omkring med kvikke, brå bevegelser og man tar dem gjerne ved første øyekast for små maur. Det er vist at sandbiller blir tiltrukket til giftstoffet cantharidin, som visse andre biller produserer. Man tror at de spiser dette for selv å bli usmakelige for rovdyr.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Tenebrionoidea Latreille, 1802
 Familien sandbiller, Anthicidae Lacordaire, 1825
 Underfamilien Anthicinae Lacordaire, 1825
 Stammen Anthicini Lacordaire, 1825
 Anthicus bimaculatus (Illiger, 1801)
 Anthicus sellatus (Panzer, 1797)
 Anthicus flavipes (Panzer, 1797)
 Anthicus ater (Panzer, 1796)
 Anthicus antherinus (Linnaeus, 1761)
 Omonadus floralis (Linnaeus, 1758)
 Omonadus formicarius (Goeze, 1777)
 Cordicomus instabilis (Schmidt, 1842)
 Cordicomus gracilis (Panzer, 1797)
 Stammen Endomiini
 Stammen Formicomini
 Stammen Microtorini
 Stammen Notoxini
 Notoxus monoceros (Linnaeus, 1761)
 Underfamilien Copobaeinae
 Underfamilien Eurygeniinae
 Slekten Duboisius
 Slekten Eurygenius
 Slekten Pseudobactrocerus
 Slekten Salimuzzamania
 Underfamilien Ischaliinae
 Underfamilien Lemodinae
 Underfamilien Macratriinae
 Slekten Macratria
 Underfamilien Steropinae
 Slekten Steropes
 Underfamilien Tomoderinae
 Slekten Pseudotomoderus
 Slekten Tomoderus

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Telnov, D. Gallery of beetles of the family Anthicidae (Billedgalleri). 

Biller
Biller formelt beskrevet i 1825